 2 Samuel 9  Devid wee sị: Ọ dị onye ọzọ fọdụrụ nụlọ Sọl, ka m wee gosi ya obiọma nihi Jọnatan?O nwere otu onye na-eje ozi nụlọ Sọl, onye aha ya bụ Zaịba. Ha wee kpọtara ya Devid, eze wee sị ya: Ọ bụ gị bụ Zaịba? o wee zaa, sị: Abụ m ohu gị.Eze wee sị: Ọ bụ na ọ dịghị onye ọzọ fọdụrụ nụlọ Sọl, ka m wee gosi ya obiọma Chineke? Zaịba wee sị eze: A ka nwere nwa Jọnatan, bụ onye dara ngwọrọ.Eze wee sị ya: Olee ebe ọ nọ? Zaịba wee sị eze: Lee! Ọ nọ na Lo-diba nụlọ Mekia nwa Amiel.Ozugbo ahụ, Eze Devid ziri ozi wee kpọpụta ya nụlọ Mekia nwa Amiel nke dị na Lo-diba.Mgbe Mefiboshet nwa Jọnatan nwa Sọl bịakwutere Devid, o gburu ikpere nala ozugbo, kpudo ihu nala wee kpọọ isiala. Devid wee sị: Mefiboshet! o wee sị: Lee ohu gị.Devid wee sị ya: Atụla egwu, nihi na aghaghị m igosi gị obiọma nihi Jọnatan nna gị; m ga-enyeghachikwa gị ala niile bụ nke Sọl nna nna gị, gị onwe gị ga na-erikwa nri na tebụl mụ mgbe niile.O wee daa nala, sị: Ònye ka ohu gị bụ, nke na i chewo ihu gị nebe nkịta nwụrụ anwụ dị ka m nọ?Eze wee kpọọ Zaịba, bụ onye na-ejere Sọl ozi, wee sị ya: Ihe niile Sọl na ụlọ ya dum nwere ka m na-enye nwa nwa nna gị ukwu.Ị ga na-akọrọ ya ala, gị na ụmụ gị na ndị na-ejere gị ozi, ị ga na-ewetakwa ihe ubi, ọ ga-abụkwa ihe ndị niile bụ ndị ezinụlọ nwa nwa nna gị ukwu ga na-eri, ha ga na-erikwa nri; ma Mefiboshet, nwa nwa nna gị ukwu, ga na-eri nri na tebụl mụ mgbe niile.Zaịba wee sị eze: Dị nnọọ ka onyenwe m eze nyere ohu ya niwu, otú ahụ ka ohu gị ga-eme; ma Mefiboshet na-eri ihe na tebụl mụ dị ka otu nime ụmụ eze.Mefiboshet nwekwara nwatakịrị nwoke aha ya bụ Maịka, ndị niile bi nụlọ Zaịba bụ ndị na-ejere Mefiboshet ozi.Ma Mefiboshet bi na Jeruselem, nihi na ọ bụ na tebụl eze ka ọ na-eri nri mgbe niile; ọ dakwara ngwọrọ. 